
Nr. 15631/20.10.2026
REFERAT DE APROBARE
la proiectul de hotărâre privind rectificarea bugetului local al comunei Cornetu pentru anul 2026

Având în vedere necesitatea asigurării fondurilor bugetare pentru achitarea obligațiilor de plată stabilite prin Decizia nr. 933 a Curții de Apel București, precum și necesitatea asigurării resurselor financiare pentru desfășurarea în condiții optime a activităților curente ale instituției, supun spre analiză și aprobare Consiliului Local al comunei Cornetu proiectul de hotărâre privind rectificarea bugetului local pentru anul 2026.
Necesitatea promovării acestui proiect de hotărâre rezultă din obligațiile de plată care revin instituției, potrivit documentelor justificative existente la nivelul acesteia, precum și din analiza execuției bugetare și a necesităților de finanțare pentru perioada rămasă din anul bugetar 2026.
În acest sens, au fost avute în vedere următoarele documente:
· Referatul Secretarului General al comunei Cornetu nr. 15100/14.10.2026, prin care a fost adusă la cunoștința Compartimentului Contabilitate necesitatea asigurării sumelor necesare în vederea achitării obligațiilor stabilite prin Decizia nr. 933 a Curții de Apel București;
· Hotărârea de stabilire a despăgubirilor nr. 73 din 20.10.2026, emisă de Comisia de verificare a dreptului de proprietate sau a altor drepturi reale și acordarea despăgubirilor aferente imobilelor, proprietate privată, care constituie coridorul de expropriere al lucrării de utilitate publică de interes local „Colector evacuare exces ape pluviale în zona str. Răsăritului, Școlii și Aeroportului, comuna Cornetu, județul Ilfov”;
· execuția bugetară la data de 15.10.2026;
· Hotărârea Consiliului Local Cornetu nr. 32/2026 privind aprobarea bugetului local al comunei Cornetu pe anul 2026, cu modificările și completările ulterioare;
· necesitățile de finanțare rezultate din contractele încheiate de instituție cu prestatorii de servicii și furnizorii de utilități.
Având în vedere cele de mai sus, se impune efectuarea unor virări și redistribuiri de credite bugetare, în 
vederea asigurării sumelor necesare pentru plata despăgubirilor civile și a cheltuielilor de judecată, precum și pentru asigurarea fondurilor necesare acoperirii cheltuielilor de personal și a cheltuielilor curente ale instituției.
Astfel, prin rectificarea propusă se urmăresc următoarele modificări bugetare:
· suplimentarea creditelor bugetare aferente despăgubirilor civile cu suma de 37.000 lei;
· suplimentarea creditelor bugetare aferente cheltuielilor de judecată cu suma de 13.000 lei;
· diminuarea creditelor bugetare aferente cheltuielilor cu iluminatul și încălzirea Casei de Cultură cu suma de 50.000 lei;
· suplimentarea creditelor bugetare aferente salariilor de bază pentru învățământ cu suma de 60.000 lei;
· diminuarea creditelor bugetare aferente salariilor de bază pentru Poliția Locală cu suma de 60.000 lei.
Modificările propuse se realizează prin redistribuirea creditelor bugetare între subdiviziunile bugetare 
menționate, fără modificarea nivelului total al bugetului local aprobat pentru anul 2026, cu respectarea prevederilor legale privind finanțele publice locale și execuția bugetară.
Față de cele prezentate, având în vedere necesitatea asigurării fondurilor pentru îndeplinirea obligațiilor 
de plată ale instituției și utilizarea eficientă a fondurilor publice, consider oportună și necesară aprobarea proiectului de hotărâre privind rectificarea bugetului local al comunei Cornetu pentru anul 2026, în forma prezentată.
În consecință, propun Consiliului Local al comunei Cornetu adoptarea proiectului de hotărâre anexat.

